Dubbel goud vir boogskutters by wêreld-kampioenskappe | News24
Dubbel goud vir boogskutters by wêreld-kampioenskappe
=Plaaslike junior boogskutters (agter van links) Duncan Booyens, Ruan Hall en Ernest Beneke van HTS Daniel Pienaar, Schimonique Badenhorst (Hoërskool Brandwag), Renata Potgieter, Monré Crouse en Zander Grassman van HTS Daniel Pienaar en Conrad du Plessis (Hoërskool Despatch). Voor is JP Strydom en Frikkie du Plessis van HTS Daniel Pienaar. Foto:VERSKAF
Tien junior boogskutters van Uitenhage en Despatch het aan die wêreldboogskiet-kampioenskappe in die Drakensberge deel- geneem en goue medaljes gewen.
Al tien skuts is lede van die Kwagga-boogskietklub en is vir die Suid-Afrikaanse Centre Shot span gekies wat teen ander lande se ontwikkelingspanne meegeding het.
Die plaaslike skuts het uitstekend gevaar en was die wenners van die spankompetisies in die 2D- (bull’s eye) en 3D-afdelings. Hiermee is hulle dan wêreldkampioene in hierdie afdelings en hulle het ook goue medaljes vir hulle prestasies ontvang.
Agt van dié leerders is van die Hoër Teg-niese Skool Daniel Pienaar, met een leerder elk van die Hoërskool Brandwag en Hoërskool Despatch.
Monré Crouse van die HTS Daniel Pienaar het uitstekend gevaar in die individuele afdelings. Hy wen ’n goue medalje in die 2D en ‘n brons medalje in die 3D. Monré het ‘n ge-middelde telling van 283.2 uit 300 oor die ses rondtes in die 2D-afdeling behaal.